Állatkerti belépő kartondobozokért - Sikeradó
állatvilág, Budapest, Fővárosi Állat- és Növénykert, gyerekek, Italos Karton Környezetvédelmi Egyesülés, kartondoboz, környezetvédelem, Vidám Doboz Napok
Az Italos Karton Környezetvédelmi Egyesülés (IKSZ) és a Fővárosi Állat- és Növénykert negyedik alkalommal rendezi meg a Vidám Doboz Napokat. Az akció keretében a gyermekek a kilapított, minimum egyliteres italos kartondobozokért cserébe belépőjegyet kapnak az állatkertbe. A programmal a szelektív gyűjtés fontosságára kívánják felhívni a figyelmet a szervezők – adta hírül közleményben az IKSZ egyesülés.
Az ingyenes állatkerti gyermekbelépőn túl, a főbejártnál felállított gyűjtőpontnál színes, érdekes grafikákról tájékozódhatnak az érdeklődők az italos karton életútjáról és újrahasznosítási folyamatáról. Az akció részleteiről további tájékoztatást a www.italoskarton.hu vagy a www.zoobudapest.com oldalon kaphatnak az érdeklődők.
Előző cikk: „Ha valaki jogszerűen szerezte a földjét, akkor nem kell félnie"
Következő cikk: Dohányfüstmentes nemzedéket akar